Diari Oficial de la Generalitat Valenciana


Sumari del DOGV 5913, del 15-12-2008 (2008/14431)

RESOLUCIÓ definitiva de 2 de desembre de 2008, de la Direcció General de Personal, de la Conselleria d'Educació, per la qual es resol la convocatòria d'ajudes econòmiques individuals per a activitats de formació permanent del professorat dirigides a l'obtenció de titulacions acadèmiques i titulacions de les ensenyances de règim especial.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5913

Data del DOGV
:   15-12-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/14664


Data del document
:   02-12-2008

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * suport econòmic
    * ajuda pública
    * reciclatge professional
    * ensenyament professional
    * formació del professorat

RESOLUCIÓ definitiva de 2 de desembre de 2008, de la Direcció General de Personal, de la Conselleria d'Educació, per la qual es resol la convocatòria d'ajudes econòmiques individuals per a activitats de formació permanent del professorat dirigides a l'obtenció de titulacions acadèmiques i titulacions de les ensenyances de règim especial. [2008/14615]
Per l'Orde de 15 de maig de 2008 de la Conselleria d'Educació (diari Oficial de la Comunitat Valenciana de data 10-06-08), es van convocar ajudes econòmiques individuals per a activitats de formació permanent del professorat dirigides a l'obtenció de titulacions acadèmiques i titulacions de les ensenyances de règim especial.
Complits els tràmits requerits en la convocatòria, una vegada transcorregut el termini d'al·legacions, estudiades i, si procedix, ateses estes; vista la proposta de concessió i denegació de les ajudes que eleva la comissió de selecció creada a este efecte en compliment d'allò que s'ha preceptuat en la base octava de l'esmentada orde de convocatoria, i d'acord amb la delegació realitzada pel conseller, en la disposició final de la mencionada orde, resolc:
Primer
Concedir les ajudes econòmiques dirigides a l'obtenció de titulacions acadèmiques i titulacions de les ensenyances de règim especial, al professorat que apareix relacionat en l'annex I per la quantitat que s'indica en cada cas, per sufragar totalment o parcialment els gastos de matrícula originats durant el curs 2007/08, per la realització d'estudis encaminats a l'obtenció de Títols oficials de Grau, de Postgrau i, a l'obtenció de titulacions corresponents als ensenyaments de règim especial, que tinguen lloc tant a la Comunitat Valenciana com a la resta de l'Estat Espanyol, per un import total de 234.852,80 €, que corresponen a la línea de subvenció T1311000 del capítol IV, del programa 08.43.17.061.74 dels pressupostos de la Generalitat per a l'any 2008.
Segon
Desestimar les sol·licituds del professorat que es relaciona en l'annex II d'esta resolució, amb indicació del motiu de denegació.
Tercer
Les obligacions dels beneficiaris i la percepció de les ajudes són les indicades en la base tretze de la citada orde de convocatòria.
Quart
De conformitat amb els articles 107,116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present resolució, que posa fi a la via administrativa, es podrà interposar potestativament un recurs de reposició o bé plantejar directament recurs contenciós administratiu, en els terminis i davant dels òrgans que s'indiquen a continuació:
El recurs de reposició s'haurà d'interposar davant de la Conselleria d'Educació en el termini d'un mes a partir del dia següent al de la publicació en el Diari Oficial de la Comunitat Valenciana.
El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos a partir del dia següent al de la publicació en el Diari Oficial de la Comunitat Valenciana.
València, 2 de desembre de 2008.- El director general de Personal: David Barelles Adsuara.